Protectia la descarcari electrice a statiilor de radioamatori din zonele de risc
  Ver. 4.3   11/08/2019
Pentru site-urile de TeleCom/RadioCom (ex. celulele de telefonie mobile izolate in campii sau pe munti), principalul criteriu de protectie la descarcari electrice este serviciul neintrerupt (sau intreruperi minore urmate sau nu de un reset) precum si evitarea deteriorarii sau distrugerii unor echipamente scumpe. 
Pentru o statie de radioamatori, criteriile de protectie sunt: 
a. evitarea intrarii in shack/casa a unei parti excesive din energia descarcarii (pentru a apara pe cei ai casei de electrocutare sau incendiu)
b. a oferi o protectie cat mai eficace a echipamentelor asociate statiei dar si a reduce riscul asupra aparaturii electrocasnice. 
c. reducerea considerabila a defectiunilor la echipamentele din shack ca urmare a unei lovituri directe sau de proximitate.

In cazul unui eveniment major (descarcare directa de mare putere in antenele exterioare), trebuie acceptata si ideea unor deteriorari , precum retezarea, arderea, topirea unor elemente de antena, balunuri, rotoare, cabluri coaxiale sau de comanda. Insa energia la bornele mufei unui cablu care intra in casa/shack trebuie sa fie suficient de redusa pentru evitarea unui soc electric major sau izbucnirea unui incendiu la materialele inflamabile gen parchet, tapete, mobilier etc.. Aceste lucruri sunt valabile atat pentru descarcari directe in antene/piloni cat si pentru descarcari de proximitate (de mai mica intensitate) pe o raza de 200-300m de casa si piloni. 
Protectiile pot fi mai simple in zone cu grad de periculozitate redus si mai complexe in locatiile de mare risc. Ca atare si investitia in sistemul de protectie trebuie sa fie proportionala cu marimea riscului. Evident, pe cat posibil in limitele unor costuri rationale. 

Primul lucru care trebuie facut la instalarea unor piloni si/sau antene este o evaluare a gradului de risc al locatiei. Iata cativa factori de risc:

*locatiile din zonele rurale sau suburbane cu case izolate in campie plata sau pe dealuri si munti, sunt cele mai expuse si probabilitatea incasarii unor descarcari directe sau de proximitate este destul de mare. Riscul creste foarte mult daca pilonii/antenele noastre sunt obiectele metalice cele mai inalte intr-o zona cu un radius de 200-500m, cand nu exista cladiri, piloni, stalpi de electricitate, stalpi de iluminat, turnuri de apa etc., mai inalte decat pilonii sau suportii nostri metalici. In aceste locatii, investitia in protectie trebuie sa fie cea mai serioasa. 
*urmeaza locatiile din zone urbane, apartamentele din blocuri inalte neprotejate corespunzator de paratraznete adecvate sau cu paratraznetele mai joase decat pilonii/suportii sau antenele noastre. Riscul este cu atat mai mare cu cat blocul nostru este cel mai inalt pe un radius de 200-500m.

*riscuri mai reduse sunt in locatiile (case sau blocuri) aflate in vecinatatea unor cladiri, turnuri  sau obiecte metalice (ex. stalpi de inalta tensiune) mai inalte decat instalatiile noastre.
*alt factor important in evaluare este frecventa crescuta a fenomenelor electrice in anumite zone geografice si perioade ale anului. 

*pilonii/suportii, antenele verticale si Yagi sunt deobicei cele mai expuse descarcarilor, antenele filare orizontale ceva mai putin.

In continuare, am sa ma ocup de aspectele protectiei in locatii de risc crescut. Metoda generica potrivita pentru acest caz am putea s-o numim “protectie prin disipatie multipla” si este de fapt o solutie abordabila la nivel radioamatoricesc, derivata din protectiile folosite pentru celulele de telefonie mobile amplasate in locatii izolate in campie sau pe inaltimi (dealuri, munti). Acest model este mai apropiat de cerintele radioamatoricesti. Prin aceasta metoda destul de simpla, energia descarcarii va fi disipata in mai multe puncte diferite in exteriorul casei astfel ca energia ajunsa in shack/casa prin manunchiul de cabluri sa nu ajunga la valori periculoase si sa poata fi neutralizata de diverse dispozitive aflate la intrarea in casa/shack. 

Metodele uzuale gen impamantarea bazei pilonului/suportului sunt mandatorii dar nu suficiente. Energia descarcarii poate ajunge in casa condusa de catre cablurile diverse gen: cabluri coaxiale, fiderii monofilari sau simetrici de tip panglica /scarita; cablurile de control ale rotoarelor, cele de comanda ale diverselor comutatoare de antena de tip remote, cablul de control/comanda al eventualelor preamplificatoare de receptie amplasate pe pilon sau alte cabluri de comanda sau de alimentare ale unui bec de semnalizare rosu in apropierea unui aeroport/aerodrom. 
Observati ca eu folosesc termenul de “sistem de protectie”. Aceasta pentru ca protectia se face la nivel de sistem si nu la vreo singura componenta “minune” care sa rezolve problemele complexe. 

Cum se face practic disiparea multipla la nivel cvasi-profesional dar la un pret accesibil unui radioamator cu buget limitat ?
Orice sistem care cuprinde un pilon sau suport, una sau mai multe antene si echipamente auxiliare, trebuie sa dispuna de o impamantare adecvata. Criteriul unic de “rezistenta de max. 4 OHM”sau alte valori este demult depasit dpdv al radioamatorilor si valabil doar pentru instalatia electrica “casnica” a casei unde pericolul este in general cel de electrocutare si distrugere de echipamente casnice. Din acest motiv, in shack este necesara separarea galvanica a impamantarilor instalatiei casei de cele ale statiei (chiar daca undeva in sol ele se vor intalni). Se foloseste doar faza si nulul de la instalatia casei, statia folosind ca pamant de protectie contra electrocutarilor (si totodata RF Ground) impamantarea proprie a placii SPG (vezi mai departe). In marea majoritate a cazurilor din YO, datorita cablurilor subtiri si foarte lungi ale instalatiei electrice, pamantul instalatiei electrice casnice (atunci cand exista) este mult inferior celui necesar destinat statiei radio. Nici un echipament din shack nu va folosi firul verde-galben al impamantarii casnice. Recomand pentru shack un panou separat cu prize, sigurante automate si propria siguranta diferentiala de protectie contra electrocutarilor.  Acest panou poate fi plasat pe placa SPG (vezi in continuare).
Chiar daca suna pompos, in realitate sistemul este destul de simplu dpdv electrotehnic. O protectie eficace in acest caz are trei componente de baza:   
*protectia primara: impamantarea la baza a pilonului/suportului incluzand si impamantarea ancorelor metalice.

*protectia secundara: puncte de-a lungul pilonului in care tresele de la coaxial si restul cablurilor din manunchiul care merg spre casa, sunt conectate galvanic la pilonul impamantat. 
*protectia tertiara: placa SPG (Single Point Ground) cu protectoare coaxiale gen Polyphaser pentru cablu coaxial si cu protectoare simple de tip MOV pentru toate cablurile de comanda.

Figura #1

Protectia primara

Pentru zonele de risc marit, recomand folosirea a minimum 6 electrozi de impamantare la baza pilonului. Ideal ar trebuie ca fiecare sa aiba cca.1.5m lungime si sa fie din cupru insa stiu ca marea majoritate a radioamatorilor folosesc din economie (cu performante mai reduse) tevi de otel galvanizate. Atentie la alegerea metalelor disimilare ! Cei 6 electrozi trebuie amplasati in 2 cercuri concentrice in jurul bazei de beton a pilonului. Primul la 0.5-1m de baza, al doilea la 2.5-3.5m. Acesti electrozi se conecteaza intre ei cu platbanda masiva conectata la baza pilonului/suportului. De ce este nevoie de doua randuri de electrozi ? Pentru regiuni de risc marit si in cazul de piloni mai inalti de 8-10m, impamantarea simpla cu 1-3 electrozi nu este suficienta deoarece in afara de rezistenta ohmica redusa mai este nevoie si de un volum de sol suficient pentru disiparea unei mari cantitati de energie . In caz contrar (doar 1-3 electrozi) energia unei descarcari directe se disipa intr-un volum mult prea mic de pamant producand saturarea si calcinarea lui urmata de scoaterea lui din uz. In momentul cand se foloseste al doilea rand de electrozi, volumul de pamant in care se va disipa energia descarcarii se multiplica, evitandu-se arderea si calcinarea lui. Electrozii trebuie asezati simetric in jurul bazei pentru a evita situatiile de dezechilibru cand pe un electrod apare mai multa energie decat pe ceilalti si se “mananca” mai rapid. Intr-unele cazuri, site-urile comerciale folosesc retele complexe de radiale ingropate, mai putin potrivite bugetar si practice pentru radioamatori. De stiut ca la celulele de telefonie mobile extreme de expuse izolate in campie sau la inaltimi pe dealuri si munti, reteaua de electrozi poate ajunge si la cateva sute pe un radius de pana la 100-150m. Doar astfel energia descarcarii se disipa suficient de bine si rapid astfel ca serviciul nu se intrerupe semnificativ in caz de lovitura directa. Dar aceasta semnifica costuri excesive si terenuri mari, total inaccesibile radioamatorilor. Impamantarea cu 6 electrozi va putea avea initial chiar sub 0.5 Ohm (in special daca se folosesc electrozi de cupru si carbune si saruri speciale). Evident, functie si de natura solului. Aceste valori se degradeaza in timp astfel ca sugestia mea este folosirea unuia dintre electrozi ca electrod martor mai usor de demontat. O data la 18-24 luni se scoate afara si se observa gradul de coroziune. Functie de pH-ul solului, substantele chimice imprastiate pe terenuri agricole dar si de numarul anual de descarcari, va fi necesara in unele cazuri inlocuirea electrozilor la aprox. 5-10 ani.  Pentru simplitate, nu abordez aici chestiunea impedantei impamantarii. 
Protectia secundara 
In cazul descarcarilor, metoda primara permite ca aproximativ 80-90% (valori orientative) din energia loviturii sa se disipe in impamantarea de la baza pilonului. Din pacate, restul de energie va fi directionata spre shack prin manunchiul de cabluri diverse care merg spre echipamentele din statie. Din acest motiv, aceste ramasite trebuie reduse si mai mult deoarece o lovitura de proximitate poate avea uzual 500-1000 de Jouli in timp ce o lovitura directa poate avea zeci sau sute de mii de Jouli. Un fulger direct pe mare sau pe varf de munte poate ajunge si la 2 milioane de Jouli. Un biet transceiver nu rezista la mai mult de cativa zeci de mili Jouli aplicati pe vreunul din porturile de intrare !! Solutia simpla si eficace este impamantarea tuturor treselor de la cabluri la pilon de-a lungul traseului, incepand imediat de sub rotor si pana in punctul unde manunchiul de cabluri paraseste pilonul. Cu cat mai multe puncte de impamantare, cu atat se reduce mai mult energia condusa spre shack. Pentru un pilon inalt recomand cate un punct pentru fiecare sectiune de pilon de 3-6m. In orice caz, nu mai putin de 3 puncte. Exista diverse recomandari in ce priveste modul in care manunchiul de cabluri paraseste pilonul (inaltime, unghi). Eu recomand desprinderea de pilon intr-un punct cat mai aproape de sol la un unghi lin. De notat ca ingroparea manunchiului de cabluri nu ajuta cu nimic deoarece ele trebuiesc trase prin conducte de plastic etanseizate fara puncte suplimentare de impamantare. 
Impamantarea treselor se face simplu, sugestia mea fiind folosirea unui bracket cumparat sau home-ade usor de facut de orice meserias. Pentru a evita pe cat posibil diversele tehnici de decojire ale  mantalei de plastic a coaxialului urmate de izolarea cu mastic sau plastilina, sugerez mai jos o metoda practica. Pe orificiile din bracket se pune o mufa bulk female-female prinsa cu piulitele ei. In mufa se baga de o parte si de alta mufa PL-259 a coaxialelor. Nu trebuie sa ne temem prea mult  de pierderile de RF pe aceste 3 puncte de conexiune: in domeniul 2-30MHz atenuarile insumate sunt minore daca mufele sunt de calitate. Dispozitivul se prinde cu o brida “U” de unul din picioarele pilonului urmat de o etanseizare (vezi mai jos). 

                                         Figura #3

                                                            Figura #5

                                                Figura #6
Trebuie observat ca prinderea de pilon este zimtata pentru ca bracketul sa poata sa intre in carnea tevii pilonului si sa faca contact cat mai bun in timp. Totul se etanseaza dupa finalizare cu “Coax Seal”, cel mai recomandat material care ofera etanseitate perfecta, rezista 20 de ani (verificat de mine) si se da jos extrem de usor prin taiere cu un cutitas. Masticurile auto sunt deobicei greu de dat jos.  

                                             Figura #7

Impamantarea tresei coaxialelor se face usor si elegant cu ajutorul reperelor de mai sus. Insa trebuie impamantate si tresele cablurilor de comanda diverse (rotor, remote antenna switch etc..). Impamantarea tresei in acest caz se face prin decojirea camasii de plastic si amplasarea unui sistem oarecare de prindere prin presare a tresei peste metalul pilonului sau a unei piese intermediare metalice prinse solid de pilon. Dupa care urmeaza etanseizarea cu “Coax Seal” sau alt material de etanseizare adecvat. Atentie la metalele folosite, sa nu fie prea disimilare electric pentru evitarea crearii de mici pile galvanice, surse foarte neplacute de zgomote la receptie precum si de contacte intermitente.
Deobicei radioamatorii ori nu stiu ca au nevoie de cabluri ecranate peste tot ori fac economie si cumpara cabluri de rotor neecranate. In acest caz, se aleg unul sau mai multe fire nefolosite din cablul de rotor, se leaga in paralel si se folosesc ca fir si punct de impamantare la pilon. E o solutie nu prea grozava dar devine unica optiune cand cablul de rotor nu are ecran. Dupa care conexiunea se etanseizeaza.  

Protectia tertiara

Chiar si dupa protectia primara si cea secundara mai raman resturi de energie suficient de mari ca sa poata deteriora sau distruge echipamentele din shack. Multe din transceiverele folosite in mod curent nu suporta tensiuni de peste 80-100V pe intrare, chiar daca sunt prevazute cu dispozitive de protective la tranzienti.  De aceea mai este necesara o protectie finala. Aceasta consta in protectori coaxiali pentru cablurile coaxiale si protectori MOV pentru cablurile de comanda diverse. Ei vor conduce la impamantare tensiunile care depasesc tensiunea de anclansare a protectorului. Toti protectorii sunt amplasati pe o placa metalica comuna denumita SPG (Single Point Ground).
Primul element din protectia tertiara este protectorul coaxial (recomand modelele Polyphaser) care trebuie ales dupa frecventa si puterea suportata. Iata mai jos modelul recomandat pentru 1.5-430MHz.  Atentie la derating-ul de putere in VHF/UHF. Protectorul se plaseaza pe placa SPG. Fiecare antena al carui cablu intra in casa trebuie sa aiba protectorul ei, inclusiv cele de VHF/UHF. Iata ce se vinde la DX Engineering de exemplu:  

                                        Figura #8a
Tot la DX Engineering au aparut in ultima perioada, protectori OEM DXE de 2kW in HF bazati tot pe tehnologia Polyphaser, dar cam cu 10-15% mai ieftini. Exemplu: https://www.dxengineering.com/parts/dxe-isfl1-uf2k

                                                               Figura #8b

Si iata protectorul vandut la Array Solutions:

                                                                           Figura #9
Atentie la protectoarele coaxiale: exista si modele mai ieftine de la alti producatori insa nu la fel de eficiente si care au limitari suplimentare. Protectorii coaxiali sugerati sunt de tipul DC Blocking astfel ca telealimentarea diverselor dispozitive (ex. comutatoare remote sau pre-amplificatoare) nu se mai poate face prin circuite de tip T-bias pe cablul coaxial.
Pentru rotoare si alte cabluri de comanda, DXE si Array Solutions vand cutii cu protectoare MOV. Sunt cam scumpe si se pot confectiona home-made pentru ca sunt simple: in cutii metalice, la fiecare fir din cablu este conectat la masa un protector de tip MOV. Dispozitivele MOV se aleg in asa fel incat pragul de protectie sa fie de cca. 1.5-1.75 ori tensiunea DC sau AC care circula prin acel fir. Atentie la MOV-uri, ele suporta tensiuni diferite in DC si AC. Cutiile cu protectori se amplaseaza pe placa SPG. Pentru usurinta conectarii/deconectarii, se pot monta pe cablu si pe cutie perechi de conectori I/O adecvati .
Acesta este protectorul pentru cabluri de comanda de la Polyphaser:

                                                                 Figura #10

 Iata ce protector pentru cabluri de control se gaseste la Array Solution:

                                                                      Figura #11

O mentiune pentru posesorii de lineare de mare putere (Pout>3kW): singurele protectoare coaxiale potrivite pentru aceste puteri sunt cele produse de firma germane Hofi care se pot achizitiona tot de la Array Solutions: https://www.arraysolutions.com/index.php?_route_=hofi-arrestors . 
[image: image14.jpg]


   

Interruptoare de antena

In ultima perioada, au inceput sa se raspandeasca asa-zisele interruptoare (deconectoare) de antene recomandate ca mijloc de protectie contra fulgerelor si a electricitatii statice. Firma PARADAN comercializeaza doua modele, pentru o antena si pentru doua antene. Pentru radioamatorii care au statia in locatii expuse, este bine de stiut inainte de achizitionarea unui astfel de protector ca respectivii protectori sunt efectivi in cazul loviturilor directe sau de proximitate DOAR daca energia loviturilor este disipata in majoritate (80-90%) INAINTE de a ajunge la intrarea in shack.
Sistemul respectiv nu contine decat un set de relee obisnuite, din cele folosite in panourile de automatizare avand contacte care suporta un curent de 16A@50Hz (mult mai putin @30MHz). Aceste relee deconecteaza si impamanteaza atat antenele cat si intrarea dinpre transceiver. Distanta dintre contacte este de cca. 1.2mm. In cazul unei lovituri directe sau de proximitate, interruptor-ul respectiv nu poate rezista la energiile mari care pot apar in cutie in lipsa disiparii adecvate atat la baza pilonului cat si in punctele de impamantare de pe traseul cablelor coaxiale (minim necesar un punct, in locul in care manunchiul de cabluri paraseste pilonul). In cazul ca pilonul si coaxialele nu sunt impamantate corect, toata energia loviturii ajunge pe contactele releelor si trece prin ele aproape nestingherita de distanta foarte mica dintre contacte. Nici protectorul cu gaz montat intre firul cald si pamant nu va rezista, nefiind proiectat sa reziste decat la fractiuni din energia unei lovituri directe.

Mentionez ca interruptor-ul pomenit este OK in cazul sarcinilor statice care au tensiuni mari dar o energie extrem de redusa.

Spun toate acestea deoarece un amic european care folosea o astfel de protectie intr-o locatie rurala a suferit daune considerabile in shack acum cativa ani deoarece sistemul de impamantare al statiei era facut in mod extrem de deficitar, cam dupa conceptiile epocii de aur '50-'70. Am desfacut cutia respectiva si lamelele releelor erau rasucite si sudate intre ele, rama de plastic topita in cateva locuri iar descarcatorul cu gaz explodase in lacasul lui. O data cu "protectorul" s-a dus si transceiverul si toate dispozitivele de pe traseu (SWR-meterul, placi de electronica din liniar, comutatorul de antene sudat temeinic plus un laptop conectat la transceiver). Nici cablul de control al rotorului nu fusese protejat cu puncte de impamantare si protectori MOV si ca rezultat unitatea de control a sucombat si ea. 

Placa SPG propriu-zisa
Placa SPG are rolul de a creea un singur punct de ground in shack, atat pentru toate dispozitivele de protectie (protectorii coaxiali si cei MOV pentru cablurile de comanda) cat si pentru toate echipamentele din shack care au nevoie de un Ground Bus (transceiver, linear, alimentatoare , comutatoare de antena, antenna tunere externe,  filtre trece jos contra TVI-ului, filtre de banda pentru multi-op multi TX, diplexere, triplexere etc.). 

Placa SPG se poate realiza din tabla de cupru sau aluminiu groasa de cca. 2mm. Dimensiunile ei depind de numarul de dispozitive care trebuie  instalate acum si in urmatorii cativa ani, pentru a nu fi nevoie sa schimbam placa de fiecare data cand se adauga o antena noua sau vreun filtru etc.. 

Eu sugerez amplasarea placii SPG pe peretele unde intra manunchiul de cabluri diverse. Placa se fixeaza pe perete cu 4 distantiere de plastic de 3-5cm lungime. Placa se pune imediat deasupra sau dedesubtul orificiilor de intrare ale cablurilor astfel ca mufele PL-259 sa intre direct in fiecare din protectoarele coaxiale. Idem si pentru cablurile de control care trebuie sa intre direct in cutiutele cu protectori MOV. 

Pe partea de jos a placii SPG se conecteaza o platbanda sau cablu foarte gros care va merge la impamantarea SPG-ului. Placa SPG are nevoie de impamantarea ei proprie. Sugestia mea este ca impamantarea sa fie facuta din min. 3 electrozi amplasati langa zidul casei (pentru ca distanta sa fie foarte redusa <4m) Este doar o idee, totul depinde de locatia specifica. O nota importanta este ca ground-ul placii SPG nu se conecteaza galvanic la impamantarea de la baza pilonului chiar daca baza pilonului se afla la doar cativa metri de casa. Motivul este ca legarea pilonului si a impamantarii lui cu placa SPG  ar apropia de casa/shack o buna parte din energia primara a descarcarii crescand periculozitatea sistemului. Exista “scoli” care recomanda conectarea galvanica intre pilon si SPG din teama de bucle RF si nu numai. In opinia mea, acest compromis nu ia suficient in seama principiul simplu al separarii in disiparea multipla. Impamantarea placii SPG si impamantarea pilonului se intalnesc oricum in sol dar la distanta, nefiind conectate galvanic, nepermitand transferul suplimentar de energie nedorita spre shack/casa.    
Tot pe placa SPG se prinde jos o platbanda care va merge in spatele mesei pe care se tin statiile; ea poate fi prinsa de perete cu distantieri de plastic , cum am facut eu. Aceasta platbanda va constitui bus-ul de Ground pentru toate echipamentele din shack. Iata un exemplu de placa SPG:

                                                                                 Figura #12
Recapituland, rolul placii SPG este:

* de a directiona spre impamantare prin intermediul protectorilor coaxiali si cei MOV resturile de energie care n-a fost neutralizate complet de protectia primara si cea secundara. 

* de a sustine fizic toate dispozitivele de protectie 

*de a creea o masa comuna tuturor echipamentelor si pentru a reduce/neutraliza eventualele bucle RF si CMC a caror energie tinde sa intre in microfoane, modemuri, interfete si computerele statiei. 
Inca o recomandare:  tot pe placa SPG sa se plaseze si sigurantele automate, siguranta diferentiala si un filtru RFI de retea home-made.  

Nu exista canoane constructive stricte in ceea ce priveste SPG-ul in afara de bunele practici ingineresti. Atasez mai jos cateva exemple care trateaza cu seriozitate problema protectiei la descarcari. SPG-ul se poate amplasa si pe peretele de afara, deasupra prizei de pamant,  dar va trebui bine protejat de intemperii. Iata cateva exemple practice de placi SPG: 

                                                                  Figura #13

                                                                 Figura #15

                                                                 Figura #16

                                                          Figura #17

Iata si un exemplu de amplasare optima a unei placi SPG intr-un shack:

[image: image23.jpg]By: 4X1AD August 2017

Exemplu de configurare a protectiilor in shack

Ultimul punct de impamantare al
manunchiului de cabluri la pil

_—

)

== Electrozi de
pamantare
pilonului

Manunchiul de cabluri Infrasc shack
coaxiale si de comanda N
ES
—_—
Grojind Bus SPG
=
<=

Manunchi de cabluri coaxiale si de comanda

b
1

1t Ground bus echipamente

Echipamente {}

e impamantare ai placii SPG





                                                                             Figura #18

Iata un exemplu de Ground Bus amplasat in spatele mesei cu echipamente:

                                                                      Figura #19

                                                                    Figura #20

Sper ca explicatiile mele sunt suficient de clare si permit fiecarui ham sa adapteze principiul de baza al disipatiei multiple la locatia lui specifica, si la materialele avute la indemana. Explicatiile sunt simplificate la maximum in folosul radioamatorului mediu. Am evitat si folosirea de explicatii teoretice si diversele formule si calcule pentru a veni in intampinarea radioamatorilor cu profesii in afara domeniilor electronicii, electrotehnicii sau fizicii. 
Regret s-o spun insa solutia simplista propusa de unii radioamatori si anume deconectarea fizica a coaxialelor pe timp de furtuna cu descarcari, nu este nici suficienta nici adecvata. In primul rand, la o statie moderna si avansata unde pot exista 4-8 sau chiar mai multe antene de HF/VHF/UHF, sunt prea multe coaxiale de deconectat  si reconectat de fiecare data. Nu agreez prea mult nici lasarea suspendata in aer in casa a cablurilor si chiar legarea lor la vreun pamant iluzoriu din casa. Am vazut deja cu ochii mei ce incendii sau calcinari se pot produce pe parchet, mobiliere sau tapetele de pe pereti in cazul unei lovituri puternice. Esenta ideii de protectie este de a nu permite sub nici un fel intrarea energiei descarcarii in casa peste limite nepericuloase. Pe de alta parte, in afara de coaxiale mai sunt si cablurile de comanda de deconectat/conectat si-mi vine greu sa cred ca nu uitam sa facem asta nu de putine ori. Un contester sau DX-er avansat poate poseda 1-2 beamuri, 2-3 verticale, 2-3 filare pentru HF si alte verticale si Yagi pentru VHF/UHF si stie despre ce vorbesc. 

Metodele recomandate de mine mai sus asigura un anumit nivel de protectie reala si nu iluzorie, cum sunt foarte multe din metodele folosite curent de catre radioamatori. Nu sunt perfecte, dar constituie un compromis care ofera un maximum posibil de protectie la costurile pe care si le poate permite un radioamator. Masurile sugerate mai sus nu reprezinta nici macar 1% din amploarea masurilor luate pentru site-urile civile sau militare. Cine rasfoieste un indrumar profesional  in materie, va fi uimit de complexitatea problemei protectiei la descarcari electrice si costurile mari ale solutiilor tehnice. De asemeni, nu toate solutiile tehnice adoptate pentru site-urile comerciale se potrivesc si pentru statiile de radioamatori. Unele solutii prezinta mai multe dezavantaje decat avantaje cand sunt aplicate la necesitatile noastre ( ex. interconectarea retelei de impamantare a pilonilor cu reteaua de impamantare a placii SPG). Un mit pe cat de raspandit pe atat de inexact este ca un pilon neimpamantat nu atrage descarcari electrice. Si pilonii neimpamantati sunt loviti de lovituri directe caz in care energia se va raspandi necontrolat pe diverse directii; probabilitatea ca o cantitate mare din ea sa fie directionata prin cabluri neprotejate spre echipamentul din shack este foarte mare. In momentul cand pilonul si traseele de cabluri sunt protejate corect, posesorul site-ului are un control mare asupra directionarii energiei loviturii. Nivelul acestui control depinde de amploarea solutiei de protectie folosite (cate din regulile de baza sunt luate in considerare la proiectarea sistemului de protectie).  

Evident, discutia asupra problemei protectiei la descarcari se poate extinde si mai mult, metodele pot fi rafinate, imbunatatite sau oarecum simplificate. Nu am discutat despre problema impedantei traseelor la pamant, valorile instantanee a curentilor ce pot ajunge la mii de amperi si foarte multi kilovolti, protectia la descarcarile sosite prin reteaua de energie electrica aeriana, linii de telefon, CATV, ethernet etc.. Sunt chestiuni care necesita un bagaj de cunostinte mai cuprinzator in acest domeniu. Nu am discutat in amanunt  nici despre tehnicile corecte de impamantare, respectiv materialele de impamantare adecvate. Eu am dorit sa expun principiile de baza ale protectiei la descarcari intr-un limbaj mai simplu, accesibil unui numar mai mare de radioamatori pentru ca fiecare sa le adapteze locatiei si situatiei sale specifice. Nu este un material pentru specialisti ci pentru radioamatorul care doreste o protectie cat mai efectiva si abordabila, dar nu iluzorie. 

Am citat si folosit mult numele firmei Polyphaser. Nu am interese comerciale si nu doresc sa le fac reclama. Insa ei sunt liderii mondiali nedisputati inca in domeniul acesta de nisa si, din experienta mea profesionala, m-am convins ca solutiile si recomandarile lor sunt cele mai apropiate de nevoile si posibilitatile radioamatorilor (opinie personala). Activitatea lor de cercetare stiintifica in domeniul fizicii energiilor inalte (si nu numai) este de departe cea mai dezvoltata/avansata printre companiile care lucreaza cu aplicatiile civile din acest domeniu. Ei sunt folositi ca experti pentru mari companii internationale de asigurari si intretin un sistem de monitorizare a sute de de mii de locatii TeleCom/RadioCom din toata lumea, cu scopul de avea o imagine statistica permanenta a evenimentelor legate de descarcari electrice si a stabili cat mai multe corelatii intre factorii tehnici si naturali implicati. Pentru clarificari, stau la dispozitia celor interesati pe FB, mail sau Skype. 
In concluzie as dori sa arat ca exista mai multe “scoli” in domeniul protectiei echipamentelor TeleCo/RadioCom si anumite divergente de idei cauzate in special de conflictele de pricinuite de ego-urile implicate. 

Oricum recomand insistent evitarea abordarilor de tip “merge si-asa”; “pana acum nu am avut niciun eveniment asa ca pot continua neprotejat in continuare”; “ce-o fi o fi” ; “toti fac la fel” si altele pe acelasi calapod. Lovituri periculoase nu trebuie sa se intample de cateva ori pe an: o singura data la 10 ani este suficient pentru a expune locatia la urmarile unei lovituri puternice. Daca statiile si toate echipamentele asociate se pot repara sau inlocui, locatarii casei nu . 

73 de Morel, 4X1AD ex.YO4BE

ANEXA:

Metode de scadere a rezistentei de dispersie a prizelor de pamant (©ALCET)
Termenul de impamantare sau priza de pamant este un termen destul de cunoscut de majoritatea oamenilor.

Contactul cu pamantul este folosit pentru o serie de motive. Cel mai important dintre acestea este legat de asigurarea sigurantei personalului. Alte motive privesc protectia echipamentelor si asigurarea unei cai sigure pentru disiparea curentilor de defect, a loviturilor de trasnet, a descarcarilor statice, etc.

In multe dintre instalatiile electrice, rezistenta scazuta a prizei de pamant este esentiala pentru a indeplini standardele de siguranta electrica.

Valoarea rezistentei unei prize de pamant poate varia de la 10 ohmi pentru o instalatie de paratrasnet, pana la 1 ohm sau mai putin in instalatiile in care dispozitivele de protectie trebuie sa functioneze intr-un timp foarte scurt.

Cand vorbim de rezistenta unei prize de pamant trebuie sa stim ca este o suma de alte trei rezistente: rezistenta electrodului, rezistenta de contact dintre electrod si pamant si rezistenta pamantului.

De obicei primele doua componente sunt neglijabile in comparatie cu rezistenta solului.  

Pentru a realiza o analiza a rezistentei solului, acesta poate fi considerat ca fiind alcatuit dintr-un numar de straturi concentrice de pamant de grosime egala.

In cazul in care presupunem ca aceste straturi de pamant analizate ar avea rezistivitate uniforma, atunci rezistenta acestui invelis de pamant va fi invers proportionala cu sectiunea transversala si prin urmare, dincolo de o anumita distanta fata de electrodul prizei de pamant, rezistenta acestor straturi de pamant nu va afecta in mod notabil rezistenta totala a prizei de pamant.

Unele studii au artat ca la o distanta de aproximativ 1,1 x lungimea electrodului, rezistenta inregistrata reprezinta aproximativ 95% din rezistenta totala a pamantului si din acest motiv, peste aceasta distanta, variatia rezistentei devine neglijabila.

Masurtorile au aratat de asemenea, ca in aproximativ 90% din cazuri, rezistenta pamantului care inconjoara un electrod al unei prize de pamant este maxima pe o raza de 2 pana la 3 m in jurul lui.

Suprafata de pamant cuprinsa in aceasta arie din jurul electrodului, este numita zona de influenta maxima a rezistentei pamantului.

Cum putem sa reducem rezistenta de dispersie a unei prize de pamant la o valoare sub 4Ω?
Proiectarea si realizarea unei prize de pamant nu este un lucru lipsit de importanta si macar din acest motiv trebuie  sa lasam acest lucru in seama specialistilor.

In cazul in care o priza de pamant formata dintr-un electrod, are la masurare o rezistenta de dispersie de 20 ohmi, prin adaugarea unui electrod suplimentar cu aceleasi caracteristici, la o distanta de de cel putin doua ori lungimea sa, are ca rezultat obtinerea unei valori a rezistentei de dispersie de 10 ohmi.

Cresterea numarului electrozilor
[image: image26.png]



Pentru trei electrozi rezistenta obtinuta va fi in jurul valorii de 6,66 ohmi, iar pentru 4 electrozi vom obtine o rezistenta de 5 ohmi. Daca instalam in total 5 electrozi in paralel, respectand aceasta regula privind plantarea acestora la o distanta de cel putin doua ori lungimea lor, teoretic cel putin, vom obtine o priza de pamant avand o rezistenta in jurul valorii de 4 ohmi.

Evident, o priza de pamant formata din 5 sau mai multi electrozi poate fi foarte costisitoare si este posibil sa nu aveti suprafata fizica necesara pentru a pastra distanta de care avem nevoie intre electrozi.

Atunci cand suntem in aceasta situatie in care nu putem creste numarul electrozilor, singura solutie este crestere a adancimii de plantare prin folosirea unor electrozi de lungimi mult mai mari (cel putin 3 metri), sau tratarea solului.

In cazul in care masuratori ale rezistivitatii solului indica valori mai mici la adancimi mari, atunci o alegere logica este montarea la adancime a electrozilor prizei de pamant.

In cazul in care rezistivitatea solului este uniforma, reducerea procentuala a rezistentei pe pamant pe unitatea de lungime a tijei devine exponential mai mica, cu fiecare crestere a adancimii de plantare. 

In general montarea unor electrozi de lungimi mari are ca efect scaderea semnificativa a rezistentei prizei de pamant, iar masuratorile demonstreaza ca o dublare a lungimii electrozilor, reduce rezistenta prizei de pamant cu aproximativ 40%.

Cresterea diametrului electrozilor
S-ar putea crede de asemenea, ca o crestere a diametrului electrodului ar scadea rezistenta prizei de pamant. Exista o anumita influenta, dar destul de mica. Pentru aceeasi adancime, dubland diametrul electrozilor, vom obtine o reducere de maxim 10%.

Testele au aratat ca o dublare a diametrului a dus la cresterea in greutatea a prizei de pamant cu 400%, fapt care a dus automat la o cresterea a costului acesteia de aproape patru ori. Acest lucru este evident, pentru ca atat electrozii cat si platbanda se vinde la kg.

Din acest motiv, cresterea diametrului se ia in considerare doar pentru soluri grele, in care plantarea electrozilor este foarte greoaie datorita rezistentei mecanice opuse.

Tratarea solului
Reducerea rezistenei unei prize de pamant prin adaugare a unor materiale de imbunatatire a solului este de cel mult 10 – 20 %, situatie nu foarte favorabila.

Tratamentul chimic al solului, este o modalitate de a imbunatati rezistenta electrodului unei prize de pamant, doar atunci cand nu putem introduce electrozii la adancimi mari datorita a compozitiei solului, a prezentei rocilor sau a altor obstacole.

In cazul tratarii solului trebuie sa luam in considerare si posibilul efect coroziv asupra electrodului precum si reglementrile de mediu. Printre substantele amintite in literatura de specialitate se numara: sulfat de magneziu, sulfat de cupru, sare sau bentonita.

Trebuie remarcat faptul ca sulfatii solubili ataca betonul si din acest motiv folosirea acestora in apropierea fundatiilor nu este recomandata. 

Un alt lucru care trebuie amintit, este acela ca tratamentul chimic nu este un mod permanent de a imbunatati rezistenta prizei de pamant. Produsele chimice sunt splate treptat de precipitatii si drenate natural prin sol. In functie de porozitatea solului dar si cantitatea de precipitatii, perioada de inlocuire a acestor substante poate ajunge uneori chiar la cativa ani.

Tratament chimic are ca avantaj reducerea variatiei sezoniere asupra rezistenei prizei de pamant, ca rezultat al modificarii umiditatii solului.

Cu toate acestea, ar trebui sa se ia in considerare aceasta metoda doar pentru priza de pamant formata dintr-un singur electrod montat la adancime. Pentru prizele de pamant formate din mai multi electrozi aceasta metoda nu este practica, pentru ca este foarte greu sa realizam un tratament egal al solului in jurul fiecarui electrod
INSTALATIA DE PARATRASNET 
Constituie principala măsură de protecție la loviturile directe de trasnet in cazul furtunilor.
O ameninţare pentru instalaţiile electrice o constituie și apariţia supratensiunilor cauzate de descărcările electrice chiar daca cestea au loc mult mai departe de imobilul dvs..

Dacă o lovitura de trasnet loveşte o instalaţie de paratrasnet, atunci o bună parte din energia trasnetului este deviată spre pământ, dar şi spre instalaţia electrică proprie, iar prin sistemele de legare la pământ şi la alte instalaţii.

Chiar dacă avem o instalatie de paratrasnet, o lovitura de traznet în apropiere poate produce pagube. Acest lucru se poate combate prin reducerea supratensiunilor induse, până la un anumit nivel care să nu mai reprezinte un pericol pentru consumatorii finali, prin instalarea de descarcatoare de supratensiune pe zone de protecţie.

Așadar când vorbim de protecția la loviturile de traznet, trebuie să avem în vedere un sistem de protecţie împotriva loviturilor de traznet, în care includem:

	sistemul de protecţie exterioară (dispozitivul de captare, de coborâre, instalaţia de legare la pământ)

	sistemul de protecţie interioară - montarea descarcatoarelor la supratensiune (SPD)


Paratrasnet cu dispozitiv de amorsare - PDA
Acest sistem de protecţie împotriva loviturilor de trasnet, este net superior sistemului clasic, asigurând o zonă de protecţie superioară prin faptul că se creează artificial o ionizare în vârful captatorului, reacţionând astfel la o lovitură iminentă de trasnet.

La utilizarea paratrasnetelor cu PDA, se va acorda atenţie alegerii corecte a nivelului de protecţie, paratrasnetului, locului de montaj, dar şi sistemului de coborâre şi realizării corecte a prizei de pământ.

O astfel de instalaţie de protectie impotriva trasnetului este compusă din:

	un dispozitiv PDA montat pe un catarg

	conductoare de coborâre

	priza de împământare pentru dispersia curentului de trasnet


Avantaje

	este un sistem mult mai simplu şi mai eficient decât cel clasic

	nu afectează aspectul arhitectural al clădirilor


Captatorul

	se montează la cel puţin 2 m deasupra celui mai înalt punct al zonei pe care o protejează

	montarea acestuia se realizeaza în general pe un catarg

	dacă catargul este ancorat, atunci aceste ancorări se leagă în punctele de jos, la conductoarele de coborâre conform I 20


Conductoarele de coborare
Sstemul PDA este legat la pământ prin cel puţin o coborâre.

Sunt necesare două coborâri, daca:

	lungimea orizontală a a conductorului de coborâre este mai mare decât lungimea verticală a aceluiaş conductor

	înălţimea construcţiei este mai mare de 28 m


Traseul de coborâre trebuie să urmeze următoarele reguli:

	urmează calea cea mai scurtă până la priza de pământ

	traseul de coborâre trebuie proiectat în aşa fel încât să nu aibe cotituri bruşte iar razele de curbură să fie de minim 20 cm

	să evite întoarcerile şi urcările

	montarea conductoarelor de coborâre se va face la o distanţă de minim 0.5 m de marginile uşilor şi ferestrelor

	conductorul de coborâre va avea trei fixări pe metru.


Conductoarele de coborare pot fi din cupru stanat, inox sau aluminiu, având dimensiunile recomandate în normative. Execuţia acestora se recomandă să se facă dintr-o singură bucată, fără îmbinări.

În cazul în care este necesară îmbinarea, numărul acestor îmbinări trebuie redus la minim şi să fie realizate prin sudare sau prin bride speciale.

Conductoarele de coborare se recomandă a fi montate în exteriorul clădirilor, la o distanţă de 10 cm de pereţii din material combustibil. La 2m înălţime deasupra solului, conductorul de coborâre se va întrerupe, legătura electrică fiind realizată cu o piesă de separaţie.

Cu ajutorul piesei de separaţie se poate separa conductorul de coborâre de priza de pamant cu ocazia  măsurătorilor rezistenţei prizei de împământare. Pentru protecţia conductorului de coborâre se poate monta o teacă de protecţie.

Priza de pamant
Priza de pamant aferentă unei instalatii de paratrasnet va avea o rezistenţă cel mult egală cu 1Ω. Construcția prizei de pamant va necesita o atenție deosebită şi va fi constituită din 3 - 5 ţăruşi de 2 m dispuşi în triunghi, legaţi prin platbandă și îngropați la cel puţin 0,5 m adâncime.

Este obligatorie realizarea legăturilor echipotenţiale atât a obiectelor metalice exterioare cât şi a celor interioare din clădirea protejată. Secţiunea minimă a conductorului de legătură este de 16 mm2
